  Майя Бывальцева Туннэ Удмуртиын 30-лэсь трос выль скал гидъёс пукто. Со пӧлысь кызьлэсь уноез 2020-тӥ ар пумозь ужаны кутскозы ни. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Ар пумозь улосвылын 9 сюрс 300 выль пудо интыос кылдозы Йӧл поттон огъётъёсты Алнаш, Балезино, Вавож, Грак, Дэбес, Дэри, Кизнер, Кияса, Можга, Пичи Пурга, Ува, Шаркан, Юкаменск, Яр ёросъёсын пукто. Азьвыл аръёсы 200-400 йыр пудолы гидъёс лэсьто ке вал (тросаз возёсъёсын 500-озь йыр скал вордо), берло аръёсы 1 сюрс но тросгес скалъёслы чаклам бадӟым огетъёс кылдыто. Сыӵе бадӟым лэсьтӥськон мынэ элькунысь валтӥсь йӧл поттӥсь возёсын: Вавож ёросын «Колос» но Мичурин нимо, Можга ёросысь «Россия», Алнаш ёросысь «Молодая гаврдия», Кияса ёросысь «Экоферма «Дубровское», Шаркан ёросысь «Ошмес» но Н. И. Собин фремер, Дэри ёросысь Азин нимо возёсъёс. Куинез бадӟым ферамос ар пумозь усьтӥськозы ни. Выль гидъёсын бергась платформа вылын скал кыскон чакламын, таяз арын Удмуртиын нылетӥез «Карусель» ужаны кутскиз ни. Озьы ик элькунын роботизированной фермаос кылдо, соос Можга, Грак но Пичи Пурга ёросъёсын усьтӥськозы.  Тодэ вайытом, куарусёнэ Глаз ёросын 512 йырлы чаклам скал гид усьтӥзы.  Тегъёс: Ижкар Удмуртия гуртвозёс пудо лэсьтськон 100ар  